**Megállapodás**

**család- és gyermekjóléti szolgálati feladatok ellátására**

**nyitva álló helyiség működtetéséről**

**Baracs Község Önkormányzata** (2427 Baracs Táncsics utca 27. képviselője: Várai Róbert elnök) (továbbiakban: Baracs) **megállapodást köt**,

**Kisapostag Község Önkormányzatával** (2428 Kisapostag Petőfi Sándor utca 63. képviselő: Nagy Attila polgármester) (továbbiakban: Kisapostag), arról, hogy:

1. Kisapostag a 2428 Kisapostag Petőfi Sándor utca 63. cím alatt található 1/1 tulajdonában lévő ingatlanban a lakosság számára nyitva álló helyiséget biztosít 2018. január 1-jétől Baracsnak a család- és gyermekjóléti szolgálati feladatok ellátására ingyenesen, szívességi használat jogcímén.
2. A lakosság számára nyitva álló helyiségben található munkavégzéshez szükséges eszközöket Kisapostag Baracs rendelkezésére bocsátja, ingyenes használatba adja, a helyiség használata során felmerülő dologi kiadásokat Kisapostag fizeti.
3. Baracs a helyiséget közalkalmazottja útján csak az e megállapodás 1. pontjában meghatározott feladatok ellátása céljából használja Szervezeti és Működési Szabályzatban meghatározott munkaidő alatt.
4. Kisapostag a nyitva álló helyiséget a gyermekek védelméről és a gyámügyi igazgatásról szóló 1997. évi XXXI. törvény 94. § (2a) bekezdése 2016. január 1-től hatályos rendelkezése miatt biztosítja. A feladat ellátási kötelezettség a közös önkormányzati hivatal székhelye szerinti települési önkormányzatánál áll fenn, azaz Baracs Község Önkormányzatánál, ugyanakkor Kisapostag Község Önkormányzata Képviselő-testülete anyagi javaihoz mérten minden segítséget megad a feladatellátáshoz.
5. A megállapodás addig az időpontig marad hatályban, ameddig a család- és gyermekjóléti szolgálati feladatok ellátásának jogszabályi környezete az e megállapodás 4 .pontjában meghatározottak szerint alakul és kötelező.

Baracs, 2017. november 2.

Várai Róbert Nagy Attila

 elnök polgármester